Hameln

Hameln (esperantigite: Hameleno ) estas urbo ĉe la rivero Weser en la distrikto Hameln-Pyrmont de la germana federacia lando Malsupra Saksio. Ĝi troviĝas ĉirkaŭ 50 km sudokcidente de Hanovro. Fine de decembro 2024 la urbo havis 58 244 loĝantojn. La urbo estas konata pro la legendo pri la ratkaptisto de Hameln. Ĝia pitoreska malnova urboparto kun multaj trabfakaj domoj allogas multajn turistojn. Dum la mezepoko, la urbo apartenis al la komerca ligo Hanso. Famuloj Karl Philipp Moritz Partneraj urboj Quedlinburg (Germanio) Torbay (Britio) Saint-Maur-des-Fossés (Francio) Kalwaria Zebrzydowska (Pollando) Esperanto-movado En la distrikto funkcias Esperanto-grupo, nomata "La Ratkaptista Bando", kiu kunvenas regule ĉiun duan semajnon en kultura centro de la urbo Hameln kaj intense kunlaboras kun la najbaraj samcelaj grupoj. Sian administran adreson la grupo havas en la apuda komunumo Hessisch Oldendorf. En la urbo ankaŭ estas gastiganto de Pasporta Servo. Dum la pentekostaj tagoj de 2015 okazis surloke la 92-a Germana Esperanto-Kongreso. La Berlina Arbara Renkontiĝo okazas ĉiujare dum la festotago ĉieliro. Referencoj Eksteraj ligiloj oficialaj paĝoj de la urbo (en la germana) Esperantlingva retpaĝo pri Hameln